|  |  |  |  |
| --- | --- | --- | --- |
|   |   | **2012. évi keret megállapodás I. számú melléklete** |   |
|   |   | **A Savaria Turizmus Nonprofit Kft-nek átadott Szombathelyi Turisztikai és Testvérvárosi egyesületi turisztikai szakmai feladatok** |   |
|   |   |   |   |
|   | **Tevékenységek** | **Feladatok** | **Teljesítés időpontja** |
| **1.** | **TDM Szervezet tagságának bővítése, kapcsolattartás és kommunikáció a meglévő tagokkal** | Folyamatos kapcsolattartás a meglévő TDM tagokkal. Újabb turisztikai szereplők bevonásával az Egyesület és ez által a TDM Szervezet tagságának bővítése. Ezt a tevékenységet egyrészt a TDM Szervezet hatékony működése és a szolgáltatók közötti partnerség kiszélesítése, másrészt a tagok által befizetett tagdíjakból származó bevételek növelése érdekében teszi, ami a turisztikai feladatok megvalósításához szükséges forrás egy részének megteremtését szolgálja.  | Folyamatosan teljesítendő feladat. |
| **2.** | **Szombathely és térsége turizmusfejlesztési koncepciójának elkészítése** | A Kft. az Egyesülettel szorosan együttműködve elkészíti a város turizmusfejlesztési koncepcióját, mely a turisztikai kereslet és kínálat felmérése alapján meghatározza a helyi turizmus fejlesztésére vonatkozó célkitűzéseket, valamint a célok megvalósításához szükséges stratégiát, marketing tervet és eszközöket. | 2012.május |
| **3.** | **Tourinform Irodán keresztül a TDM tagok marketingtevékenységének támogatása** | Megjelenési lehetőség a szombathelyi Tourinform Irodában a tagok számára: Kiadványok, szóróanyagok, ajánlatok, programok kihelyezése, tagok speciális ajánlatainak, programjainak promotálása az országos Tourinform Hálózaton keresztül.  | Folyamatosan teljesítendő feladat. |
| **4.** | **Tourinform Irodán keresztül a DM tagok szolgáltatásainak közvetítése** | A Tourinform Irodába betérő turisták számára ajánlja, illetve közvetíti a helyi TDM tag turisztikai szereplők (szálláshelyek, vendéglátóhelyek, vonzerők, stb.) szolgáltatásait. A Kft. a telefonon vagy online érkező egyéni és csoportos érdeklődéseket közvetíti a TDM tagok irányába. | Folyamatosan teljesítendő feladat. |
| **5.** | **A Savaria élménykalauz c. turisztikai kiadványban való kedvezményes megjelenési lehetőség biztosítása a TDM tagoknak** | A Kft. az Egyesülettel kötött külön együttműködési megállapodás alapján kedvezményes megjelenési lehetőség biztosítása a TDM tagok számára a Kft. által tervezett, koordinált, és elkészíttetett turisztikai kiadványában, amely Szombathely és térsége turisztikai kínálatát komplex módon mutatja be, és amely 2012 márciusában a budapesti Utazás Kiállításon fog debütálni. Az Egyesület és a Kft. között létrejött, kiadványra vonatkozó együttműködési megállapodás értelmében a TDM tagok által a kiadványra befizetett megjelenési díjak 50%-a jóváírásra kerül az Egyesületbe befizetett 2012. évi tagdíjakból. | 2012.március |
| **6.** | **A TDM tagoknak a budapesti Utazás Kiállításon való kedvezményes részvételi és/vagy megjelenési lehetőség biztosítása** | A Kft. egy 25 m2-es önálló standon jelenik meg a 2012. március 1-4. között Budapesten megrendezésre kerülő Utazás Kiállításon, amelyre a TDM tag turisztikai szolgáltatók számára társkiállítóként és/vagy marketinganyagok kihelyezésével kedvezményes megjelenési lehetőséget ajánlott fel a TDM tag turisztikai szolgáltatók számára. | 2012.03.1-4. |
| **7.** | **Egyéb szakmai vásárokon, kiállításokon való kedvezményes megjelenési lehetőség biztosítása** | A Kft. további szakmai kiállításokon való részvétele esetén, a lefoglalt standfelületen kedvezményes megjelenési lehetőséget biztosít a TDM tagoknak. | Folyamatosan teljesítendő feladat. |
| **8.** | **A TDM tagok hírlevelekben való tájékoztatása, illetve kedvezményes megjelenési lehetőség biztosítása a hírlevelekben** | A Kft. hírlevél szolgáltatása két csatornán keresztül zajlik, és két fő célt szolgál. Rendszeres tájékoztatás nyújtása a TDM tagoknak a TDM Szervezetben történt legfontosabb folyamatokról, változásokról, a helyi turizmust érintő aktualitásokról. A Kft. hírlevél adatbázisán keresztül, a potenciális vendégek irányába kiküldött hírlevelekben kedvezményes megjelenési lehetőséget biztosít a TDM tagoknak. | Folyamatosan teljesítendő feladat. |
| **9.** | **TDM pályázaton való részvétel** | A Savaria Turizmus Nonprofit Kft., mint helyi TDM Szervezet 2012-ben pályázni kíván a Nyugat-dunántúli Operatív Program Helyi és térségi turisztikai desztináció menedzsment szervezetek létrehozása és fejlesztése c. konstrukció keretében kiírt pályázaton, melyen kizárólag regisztrált TDM szervezetek vehetnek részt. A Kft. előkészíti a pályázatot, megírja és összeállítja a pályázati dokumentációt, és eredményes pályázás esetén ellátja a projekt megvalósításához szükséges projektmenedzsment feladatokat. A pályázat sikeressége esetén, az elnyert forrásokból a Kft. az Egyesülettel szorosan együttműködve olyan nagy volumenű marketingkommunikációs tevékenységeket, termékfejlesztéseket és infrastrukturális fejlesztéseket fog megvalósítani, amelyek közvetlen vagy közvetett módon a TDM turisztikai szolgáltatók érdekeit is szolgálják, és amelyek megteremtik egy versenyképes turisztikai desztináció alapjait.  | Pályázat kiírását követően folyamatosan teljesítendő feladat. |
| **10.** | **Európa a polgárokért testvérvárosi pályázaton való részvétel** | A Savaria Turizmus Nonprofit Kft. a Szombathelyi Turisztikai és Testvérvárosi Egyesülettel együttműködve 2012 júniusában pályázatot kíván benyújtani az Európa a polgárokért testvérvárosi program keretében, amely a testvérvárosi kapcsolatok és együttműködések erősítésére, egymás kultúrájának megismerésére, az egymás közötti tapasztalatcserére irányul. A Kft. a TDM pályázathoz hasonlóan ezen pályázat esetében is ellátja a projekt-előkészítés és projektmegvalósítás során ellátandó feladatokat. Sikeres pályázat esetén testvérvárosi találkozók, közös programok megrendezésére és finanszírozására nyílik lehetőség, amelyek lebonyolításában aktívan bevonásra kerülnének a TDM tag turisztikai szolgáltatók, kihasználva ez által a pályázat adta, számukra kedvező lehetőségeket. | Beadási határidő 2012.június 1. Program megvalósítása:2012.október 1-2013.június 30. |
| **11.** | **Testvérvárosi kapcsolatok aktualizálása** | A város külföldi testvérvárosi kapcsolatainak fellendítése és erősítése, újabb kapcsolatok kialakítása érdekében a Kft. az Egyesülettel együttműködve begyűjti SZMJV Önkormányzatától a testvérvárosok legfontosabb adatait, összegzi, hogy a város az elmúlt években a testvérvárosi kapcsolatainak építése érdekében milyen testvérvárosi rendezvényeken, programokon vett részt, illetve milyen közös programokat szervezett a testvérvárosokkal. A Kft. az egyesülettel közösen a testvérvárosi kapcsolatokat a 2012-es évben az eddigi hagyományokat követve, illetve új kezdeményezéseket megvalósítva próbálja erősíteni.  | Folyamatosan teljesítendő feladat. |
| **12.** | **A Nyugat-dunántúli Regionális Marketing Igazgatóság PR és marketing megjelenési lehetőségeinek közvetítése TDM tagok számára** | A Kft. rendkívül jó szakmai kapcsolatot alakított ki a Nyugat-dunántúli Regionális Marketing Igazgatósággal, melynek köszönhetően a Kft. a tavalyi évhez hasonlóan a város, valamint a város legfontosabb vonzerői, TDM tag turisztikai szolgáltatói számára 2012-ben is ingyenes vagy kedvezményes lehetőséget tud biztosítani az MT. Zrt. regionális turisztikai kiadványaiban, a különböző országos szaklapokban, és televíziós műsorokban. | Folyamatosan teljesítendő feladat. |
| **13.** | **A Kft. nyomtatott és elektronikus megjelenések segítségével potenciális vendég adatbázist épít**  | A Kft. folyamatos jelleggel, mely a Szombathely és kistérsége iránt érdeklődők elérhetőségeit, demo- és szociográfiai adatait gyűjti. /Az adatszolgáltató az adatot szolgáltató önkéntes alapon bocsátja rendelkezésre./ A Kft. adatbázist alkalmassá teszi arra hogy a potenciális vendégek az érdeklődésüknek, motivációjuknak megfelelő híreket és ajánlatokat kapjanak, rendszeres jelleggel. Rendszeres alatt értendő, hogy egy adott érdeklődőt legritkábban 90 naponta, de leggyakrabban 7 naponta ér el szerkesztett elektronikus hírlevéllel. A Kft. alakítja ki a hírlevelek arculatát és gondozza azok tartalmát. Lehetőséget biztosít a TDM-tagok számára, hogy az aktuális tartalomhoz kapcsolódó hírlevélben direkt szolgáltatói ajánlatot jelenítsenek meg saját elérhetőségükkel, külön a számukra kialakított kedvezményes médiaajánlat alapján. | Folyamatosan teljesítendő feladat hírlevél rendszer rendelkezésre állásától |
| **14.** | **Helyi, regionális és külföldi / osztrák /médiákkal, szolgáltatókkal együttműködve kedvezményes megjelenési lehetőség biztosítása a TDM tagok számára** | A Kft. megalakulása óta építi kapcsolatrendszerét a helyi, regionális és külföldi médiákkal, melynek eredményeként számos együttműködési megállapodás jött létre. A megállapodások értelmében Kft. kiemelt megjelenési lehetőségeket, kedvezményes árakat illetve média csomagajánlatokat biztosít a TDM tagok számára.  |   |
| **15.** | **Szakmai gyakorlatos hallgatók toborzása TDM tagsággal rendelkező szolgáltatók számára** | A helyi turizmusban jellemző szezonalítás eredményeként mutatkozó ingadozó munkaerő szükséglet kapcsán, a Kft. vállalja a szakmai gyakorlatos hallgatók toborzását, a TDM partnerek hatékony munka végzésének támogatása céljából. A Kft. ezt a tevékenységet az egyes tagok konkrét megkeresése alapján végzi. | Folyamatosan teljesítendő feladat. |
| **16.** | **Városi turizmus nap szervezése TDM tagok részvételével** | 2012. szeptember 27-én (a turizmus világnapján) városi turizmus napot szervez a Kft. A rendezvényen a TDM tagoknak kedvezményes megjelenési, bemutatkozási és egyéb PR lehetőséget biztosít a Kft. | 2012. szeptember 27. |
| **17.** | **TDM Fórumok, szakmai találkozók szervezése** | A TDM szervezetben folyó s lezárult munkákról, eredményekről szakmai konzultációk, találkozások szervezése TDM tagoknak. Eseti alkalommal más desztinációkból szakemberek meghívása, szakmai tapasztalatcsere céljából. | Folyamatosan teljesítendő feladat / évente min. 2 alkalommal / |